stanford-oval/wikipedia huggingface dataset:
D’Amalfi Limoncello Supreme

D’Amalfi Limoncello Supreme on maailman kallein alkoholijuoma 43,6 miljoonan dollarin hinnallaan.
Se on italialainen sitruunalikööri, joka on valmistettu harvinaisista sitruunalajikkeista, ja sen kallis hinta johtuu sen poikkeuksellisesta harvinaisuudesta ja käsintehdystä pullosta, joka on koristeltu jalokivillä. Pullon on suunnitellut brittiläinen suunnittelija Stuart Hughes. Pulloa koristavat kolme 13 karaatin timanttia kaulassa ja 18,5 karaatin timantti pullon rungossa. Maailmassa on vain kaksi pulloa, ja toinen niistä on jo myyty. Juoma valmistetaan Antica Russo -tislaamossa, eikä uusia eriä ole odotettavissa.
Juoma edustaa Amalfin rannikon perinteistä limoncelloa, joka valmistetaan sitruunan kuorista. Likööri on väriltään keltainen vihertävillä heijastuksilla, ja sen maku on raikas ja aromikas.
Gärsnäsin linna

| Gärsnäsin linna> Gärsnäs slott |
| --- | --- |

Sijainti:  Gärsnäs, Simrishamnin kunta, Ruotsi
Rakennustyyppi:  linna
Valmistumisvuosi:  1873
Suunnittelija:  Ferdinand Meldahl
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Gärsnäsin linna (ruots. Gärsnäs slott) on Simrishamnin kunnassa Skånen läänissä Ruotsissa sjaitseva linna. Sen vanhimmat osat ovat myöhäiskeskiajalta. Nykyisen ulkoasunsa linna sai 1870-luvulla Ferdinand Meldahlin suunnittelemana.
Linnalla on pitkä historia, joka ulottuu 1300-luvulle, jolloin se tunnettiin nimellä Gyorthesnaes. Linna on käynyt läpi useita rakennusvaiheita ja omistajamuutoksia. Alun perin se oli kolmiportainen kivirakennus, mutta 1600-luvulla Falk Lykke lisäsi siihen T-muotoisen laajennuksen ja rakensi sen länsipuolelle neliönmuotoisen tornin. Myöhemmin linnan omistajaksi tuli Henrik Rantzau, ja nykyisen ulkomuotonsa linna sai 1800-luvulla.
Linnan ympäristössä sijaitsi keskiajalla Tumathorp, joka oli aikanaan merkittävä kaupunki ja uskonnollinen keskus. Arkeologiset kaivaukset ovat paljastaneet alueen vanhat kirkot ja hautapaikat, jotka viittaavat sen tärkeään rooliin alueen varhaisessa historiassa. Premonstratenssien munkkikunta perusti 1100-luvulla alueelle luostarin, mutta se tuhoutui osittain tulipalossa 1300-luvulla. Tumathorpin luostarin toiminnot loppuivat, kun uskonpuhdistus vei kaikki luostarit 1500-luvun puolivälissä, ja alueen omistus siirtyi kuninkaalle ja sen jälkeen aatelille.
Linnan historia on täynnä mielenkiintoisia kertomuksia, ja siellä on vieraillut muun muassa kuningas Kristian ja Carl von Linné. Linnan tunnetuin hahmo on Falk Lykke, tanskalainen aatelismies 1600-luvulta, jonka sanotaan olevan linnan kummitus. Hänen kerrotaan olevan ”levoton” sen vuoksi, että hän rakensi linnan käyttäen kiviä paikallisesta kirkosta. Linnan uskotaan olevan paikka, jossa Lykken henki vaeltelee, ja monet vieraat ja omistajat ovat väittäneet kokeneensa yliluonnollisia ilmiöitä.
Aiheesta muualla

Kuvia tai muita tiedostoja aiheesta Gärsnäsin linna Wikimedia Commonsissa
Animecon

| Animecon |
| --- | --- |
 Cosplay-harrastajia vuoden 2007 Finncon-Animecon-tapahtumassa.
Tapahtumapaikka:  Messukeskus (Helsinki) (2018) Kuopion Musiikkikeskus (2012–2015, 2017) Paviljonki (Jyväskylä) (2016) Kiertävä (1999-2011)
Paikkakunta:  Helsinki (2018) Kuopio (2012–2015, 2017) Jyväskylä (2016) Kiertävä (1999-2011)
Ensimmäisen kerran:  2012 (omana tapahtumana)  1999 (Finnconin kanssa)
Viimeisen kerran:  2018
Kävijöitä:  ~3 000 (2014)
Järjestäjä:  Nekocon ry (2012-2016) Suomen Con-tapahtumat Oy (2017-2018)
Kotisivut
HIMEKA, Yukihiro Notsu ja  Suomen Nuoriso-Orkesteri esiintyvät vuoden 2011 Finncon-Animeconissa.
Animecon oli Suomen vanhin japanilaisen populaarikulttuurin harrastajatapahtuma eli con. Se järjestettiin ensi kerran vuonna 1999 scifi- ja fantasiatapahtuma Finnconin yhteydessä. Vuodesta 2012 alkaen Animecon oli järjestetty itsenäisenä, pääsymaksullisena tapahtumana. Aluksi tapahtuma pidettiin useana perättäisenä vuotena Kuopion musiikkikeskuksessa, ja vuonna 2018 se pidettiin Helsingin Messukeskuksessa. Se keräsi vuosittain muutamia tuhansia osallistujia.
Vuosina 1999−2011 Animeconin järjestäjä vaihtui Finnconin järjestäjäpaikkakunnan mukaisesti, eikä tapahtumaa järjestetty kaikkina vuosina. Vuosina 2012−2016 järjestäjänä toimi Nekocon ry. Vuosina 2017 ja 2018 järjestäjänä oli Suomen Con-tapahtumat Oy, minkä jälkeen Animeconia ei ole enää järjestetty.
Sisältö

Animeconin ohjelmaan kuului animeen ja mangaan sekä niiden harrastajakulttuuriin ja oheisilmiöihin liittyviä luentoja, paneelikeskusteluja, kilpailuja, näytöksiä ja muita ohjelmanumeroita. Suurin osa tapahtuman kävijöistä myös cosplayasi, ja tapahtuman suosituin ohjelmanumero olikin sen cosplaykisa.lähde? Animeconissa oli kuultu Kuopion Kaupunginorkesterin esittämä animekonsertti niinä vuosina, jolloin tapahtuma oli järjestetty Kuopiossa.
Toisin kuin monissa muissa länsimaisissa alan tapahtumissa, Animeconissa ei koskaan ollut animenäytöksiä. Tämä johtui kotimaisten oikeuksienomistajien puutteesta ja järjestäjien haluttomuudesta astua tekijänoikeuksien harmaalle alueelle (etenkin koska tapahtuma tekee yhteistyötä Opetusministeriön kanssa).lähde?
Historia

Animecon sai alkunsa vuonna 1999 Turun Finnconin yhteyteen järjestettynä pienenä oheistapahtumana. Sitä ei juurikaan markkinoitu ja se jäi varsin pienimuotoiseksi. Finnconin palatessa seuraavan kerran Turkuun vuonna 2003 myös Animecon järjestettiin uudestaan, ja se sai suuremman suosion kävijöiden suhteen.
Eri vuosien tapahtumilla oli eri käytännöt sen suhteen, oliko tapahtuman järjestävä organisaatio yhtenäinen vai oliko molemmilla tapahtumilla omat järjestäjänsä. Järjestäjät vaihtuivat joka vuosi tapahtumapaikkakunnan mukana. Tämä johti jatkuvaan epävarmuuteen tapahtuman jatkumisen suhteen. Tapahtuma jäikin Finnconin välivuonna 2005 kokonaan pitämättä, eikä kukaan myöskään ilmoittautunut pitämään Animeconia Jyväskylässä 2010 järjestettävän Finnconin yhteydessä. Vuoden 2011 Finncon-Animecon Turussa oli viimeinen kerta, jona Finncon ja Animecon pidettiin yhdessä. Näkemyserot ajoivat tapahtumat erilleen.
Animecon-perinteenä oli, että tapahtuman toteuttamisesta kiinnostunut taho pyysi oikeutta Animecon-nimen käyttöön ensimmäisen Animeconin järjestäjältä Turun Animeseuralta.
Vuoden 2012 Animecon-nimen käyttöoikeutta Turun Animeseuralta pyysi ja sai Kuopion Nekocon ry. Animecon järjestettiin Kuopiossa ensimmäisen kerran vuonna 2012. Kuopioon siirtymisen myötä tapahtuma muuttui pääsymaksulliseksi. Vuosiksi 2012−2014 pääjärjestäjänä toimi Kuopion Animeyhdistyksen  puheenjohtaja Lassi Väänänen. Vuonna 2015 Animeconin pääjärjestäjänä toimi Mika Heiskanen. 2015 Animeconissa pidettiin Suomen ensimmäiset Cosplay Music Video -kisat. Vuoden 2016 Animecon järjestettiin Kuopion Musiikkikeskuksen remontin vuoksi Jyväskylän Paviljongissa. Tämän jälkeen järjestäminen siirtyi Nekocon ry:ltä Suomen Con-tapahtumat Oy:lle, joka järjesti Animeconin 2017 Kuopiossa ja 2018 Helsingin Messukeskuksessa, minkä jälkeen Animeconia ei ole enää järjestetty.
Vuonna 2024 Animecon World Oy yritti järjestää Animecon World -nimisen tapahtuman Jyväskylän Paviljongissa, mutta tapahtuma peruttiin ja siirrettiin vuoteen 2025.
Luettelo tapahtumista

Ensimmäisestä kahdeksanteen tapahtumien kävijämääriä on vaikea arvioida johtuen vapaasta Finncon-Animecon sisäänpääsystä, eri vuosina käytetyistä erilaisista laskutavoista ja järjestämisestä samoissa tiloissa Finnconin kanssa. Arviot ovat yksittäisiä kävijöitä ja ne perustuvat oletukseen Finnconin kävijämäärän pysymisestä noin 2 000–3 000 kävijässä, jotka on vähennetty näistä arvioista.
Yhdeksännestä tapahtumasta alkaen kävijämäärät ovat olleet laskettavissa myytyjen pääsylippujen perusteella.
| Nimi ja sivusto | Päivämäärä | Sijainti | Arvioitu kävijämäärä (yhteiskävijämäärä) | Kunniavieraat |
| --- | --- | --- | --- | --- |
| (Finncon 1999) Animecon | 14.-15.8.1999 | Turun yliopisto | satoja (3 000) |  |
| (Finncon X) Animecon II | 1.-3.8.2003 | Turun yliopisto | 1 000 (4 000) | Jonathan Clements |
| (Finncon 2004) Animecon III | 10.-11.7.2004 | Jyväskylän yliopisto | 1 500 (3 500) | yoshitoshi ABe, Jonathan Clements |
| (Finncon 2006) Animecon IV | 18.–20.8.2006 | Paasitorni, Helsinki | 4 000 (6 000) | Paul Gravett |
| (Finncon 2007) Animecon V | 14.-15.7.2007 | Jyväskylän yliopisto | 5 000 (7 000) | Jonathan Clements |
| (Finncon 2008) Animecon VI | 26.-27.7.2008 | Tampere-talo | 7 000 (9 000) | Ms Mandu |
| (Finncon 2009) Animecon VII | 10.-12.7.2009 | Kaapelitehdas, Helsinki | oletus 8 000 (10 000) | Jari 'Tekno-Kekko' Lehtinen |
| (Finncon 2011) Animecon VIII | 16.-17.7.2011 | Turun yliopisto | Odotetaan 6 000 (10 000) | Himeka, Yukihiro Notsu |
| Animecon IX | 14.-15.7.2012 | Kuopion Musiikkikeskus | Odotetaan 6 000 | Yoshihiro Takahashi, Team 4 Star, Benzaie |
| Animecon X | 13.-14.7.2013 | Kuopion Musiikkikeskus | Odotetaan 3 000 | DJ Sharpnel,Spoony,Benzaie |
| Animecon XI | 12.-13.7.2014 | Kuopion Musiikkikeskus | Odotetaan 3 000 | Kaoru Mori |
| Animecon 2015 | 11.-12.7.2015 | Kuopion Musiikkikeskus | Odotetaan 3 000 | Doug Walker (Channel Awesome) |
| Animecon 2016[vanhentunut linkki] | 9.-10.7.2016 | Paviljonki (Jyväskylä) |  | Animenz (Animenz Piano Sheets), Reika |
| Animecon 2017 | 15.-16.7.2017 | Kuopion Musiikkikeskus | 2 900 | The Anime Man, Akidearest, Riuchi Manga |
| Animecon 2018 (Arkistoitu – Internet Archive) | 14.-15.7.2018 | Messukeskus (Helsinki) |  | Kamui Cosplay, Kore Yamazaki, The Anime Man & Aki Dearest, Ryukishi07 |
Aiheesta muualla

Animecon
Kuopion Animeconin musiikkivideo
Anime ja manga
| --- | --- |
Lajityyppejä:  Mecha  Taikatyttögenre  Haaremi  Yaoi  Yuri  Hentai 
Kohderyhmiä:  Lasten anime ja manga  Shōnen (pojat)  Seinen (miehet)  Shōjo (tytöt)  Josei (naiset) 
Käsitteitä:  Cosplay  Etchi  Otaku  Dōjinshi  Fanipalvelu  Visual novel  Tsundere  Yandere  Moe 
Ihmisiä jonottamassa yaoi-paneeliin vuoden 2009 Finncon-Animeconissa.
Jouko Siipi

Tiera Jouko Untamo Siipi (20. kesäkuuta 1920 Hämeenlinna – 23. joulukuuta 1970 Turku) oli suomalainen sosiologi ja sosiaalipolitiikan tutkija. Hän toimi muun muassa Turun yliopiston sosiaalipolitiikan professorina 1966–1970 ja Helsingin yliopiston sosiaalipolitiikan dosenttina 1959–1968.
Teokset

Palkkatyöväen viihtyvyys. 1954
Luopumisen aika: kirkosta eroaminen sosiaalisena ilmiönä (Karisto, 1965)
Ryysyrannasta hyvinvointivaltioon (1967)
YK:n kansainvälinen sosiaalipolitiikka (1968)
Puna-armeijan etuvartio? - puhetta puolustuspolitiikasta (Alea-kirja, 1968)
artikkeleja Otavan isoon tietosanakirjaan sosiaalipolitiikan alalta (1960–1965)
Tena (kaupunki)

| Tena |
| --- | --- |
 Tena
 Koordinaatit: 0°59′S, 77°49′W 
Valtio:  Ecuador
Maakunta:  Napo
Väkiluku (2010):  23 307
Infobox OKVirheellinen NIMI-arvo: 
Tena on Napon maakunnan pääkaupunki Ecuadorissa, noin 250 kilometriä Quitosta kaakkoon. Sen asukasluku on noin 23 000. Kaupunki tunnetaan "kanelipääkaupunkina". Kaupungin keskustassa yhtyvät Tena- ja Pano-joet, jotka laskevat Napo-jokeen ja sitä kautta Amazoniin.
Kaupungin perustivat lähetystyöntekijät vuonna 1560.
Kaupungin yksi tärkeimmistä elinkeinoista on matkailu; kaupungista pääsee helposti Amazonian sademetsiin, jokiretkille ja tutkimaan lukuisia luolia ja kapeita kalliokanjoneita. Tena on 512 metrin korkeudella merenpinnasta, ja sen maisemaa hallitsevat Andit.
Kaupungissa on pieni lentokenttä. Bussimatka Quitosta kestää noin 5 tuntia.
Tenan läheisyydessä on öljynjalostusteollisuutta.
Aiheesta muualla

Kuvia tai muita tiedostoja aiheesta Tena (kaupunki) Wikimedia Commonsissa
Silvana De Mari

Silvana De Mari - Lucca Comics & Games 2016
Silvana De Mari (s. 1953) on italialainen kirjailija. Hän on koulutukseltaan kirurgi, ja hän työskenteli kirurgina sekä Italiassa että Etiopiassa ennen kuin perusti yksityisen psykoterapiavastaanoton Torinoon ja ryhtyi psykiatriksi Hänet tunnetaan maailmanlaajuisesti vuonna 2004 julkaisemastaan fantasiaromaanista Viimeinen haltia. Kirja voitti ilmestyttyään useita arvostettuja fantasiakirjallisuuden palkintoja.
Suomennettu teos

Viimeinen haltia.  ((L’ultimo elfo, 2004.) Suomentanut Laura Lahdensuu. Kuvittanut Gianni De Conno)  WSOY, 2005.  ISBN 951-0-30849-8
Aiheesta muualla

De Marin kotisivut (Arkistoitu – Internet Archive) (italiaksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Italia  Suomi (KANTO)  Yhdysvallat  Latvia  Japani  Australia  Kroatia  Alankomaat  Puola  Portugali 
Taiteenala:  MusicBrainz 
Muut:  IdRef
Ramadan

| Ramadan> arab. رمضان‎, ramaḍān |
| --- | --- |

Tyyppi:  islamilainen kuukauden kestävä paasto, saum
Ajankohta:  islamilaisen hijra-kalenterin yhdeksäs kuukausi
Alkaa:  vaihtelee, kuukalenterin mukaan
Tapahtumapaikka:  maailmanlaajuinen
Ramadan (arab. رمضان‎, ramaḍān) on islamilaisen kuukalenterin yhdeksäs kuukausi. Sen näkyvin tapahtuma on koko kuukauden kestävä uskonnollinen paasto, saum. Sanalla ramadan tarkoitetaan myös tätä paastoa. Ramadan-paasto rajoittuu päivän valoisaan aikaan. Ruokailun lisäksi myös juominen, tupakointi ja seksuaalisten tarpeiden tyydyttäminen ovat valoisaan aikaan kiellettyjä, samoin epäpuhtaat ajatukset ja sanat.
Ramadan-kuun paasto on yksi islamin viidestä peruspilarista, joita jokaisen muslimin tulee noudattaa. Muun muassa sairaiden, matkustavaisten tai raskaana olevien ei tarvitse paastota. Paasto päättyy id al-Fitr -juhlaan. Koska islamilainen kalenteri on puhdas kuukalenteri, ramadan ei ole aina samana vuodenaikana vaan se kiertää noin 30 vuoden kuluessa kaikkien vuodenaikojen ympäri.
Ajankohta

Ramadan-paaston ajankohta vaihtelee aurinkokalenterissa, sillä islamilaisen kuukalenterin mukaisessa vuodessa on vain 354 päivää, vaikka kuukausia on 12. Tämän takia islamilaiset juhlat siirtyvät aurinkokalenterissa noin 11 päivää vuodessa, kunnes noin 33 vuoden välein juhlat ovat kiertäneet koko kalenterivuoden. Perinteinen merkki kuun vaihtumisesta on uuden kuun näkeminen.
Historia

Islaminuskon mukaan ramadan-paasto perustuu profeetta Muhammedin saamiin ilmestyksiin. Paastosta annetaan ohje Koraanissa. Lehmän suurassa (2:185) todetaan: ”’Ramadaan’ on se kuukausi, jolloin Koraani annettiin opastukseksi ihmisille ja selväksi todistukseksi johdatuksesta, jotta hylättäisiin paha ja valittaisiin hyvä; tämän kuukauden aikana paastotkoon se teistä, joka on kotioloissaan, mutta jos joku on sairas tai, matkoilla, on hänen sen sijaan (muuna aikana) paastottava yhtä monta muuta päivää.” Jae 2:187 antaa ohjeen paaston päivittäisestä kestosta: ”syökää ja juokaa aamuhämäriin asti, kunnes vaalea lanka selvästi erottuu mustasta. Mutta sitten noudattakaa tarkoin paastoa yön tuloon saakka”.
Paasto kuuluu islamin ohella kaikkiin muihinkin maailmanuskontoihin. Keskiajan yleisimmän kristillisen luostarisäännön 500-luvulla laatinut Benedictus Nursialainen määräsi munkit 40 päivän pääsiäisajan paaston aikana syömään vasta kello kuudelta illalla.
Ramadanin vietto

Ramadanin näkyvin tapahtuma on kuukauden kestävä uskonnollinen paasto, saum. Paaston aikana muslimit pidättyvät ruoasta ja juomasta vuorokauden valoisana aikana eli aamuhämärästä auringonlaskuun. Ruokailun lisäksi myös juominen, tupakointi, kiroilu, itsetyydytys ja sukupuoliyhteys ovat valoisaan aikaan kiellettyjä. Ramadanin aikana muslimit saattavat työskennellä vain aamupäivisin. Työnteko voi lakata kokonaan viimeisten kymmenen päivän ajaksi, jos paastoaja valvoo nämä yöt rukoillen.
Muslimit heräävät ennen aamunkoittoa aterioimaan päivän tarpeita varten (suhur-ateria). Pimeän tullessa syödään runsas ateria ennen nukkumaan menoa (iftar-ateria), joka usein laajenee perheen ja ystävien parissa vietettäväksi juhla-ateriaksi. Ilta-aterialla tarjotut ruoat vaihtelevat, mutta ateria alkaa perinteisesti Muhammedin esikuvan mukaisesti taatelilla.
Paaston päätyttyä vietetään seuraavan kuun alussa id al-Fitr -juhlaa. Se on muslimien kahdesta vuotuisesta suuresta juhlapäivistä yksi. Toinen on id al-adha, jota vietetään suuren pyhiinvaelluksen (hadž) päätteeksi.
Vaikka paasto ramadan-kuussa on pakollista, siinä otetaan huomioon islamilaiseen lakiin eli šariaan kuuluva kohtuullisuusperiaate (rukhṣa). Paasto on pakollista jokaiselle täydessä ymmärryksessä olevalle aikuiselle, terveelle muslimille, joka ei ole matkoilla. Šaria täsmentää paastoon osallistumista: ”Mitä naiseen tulee, hänellä ei saa olla kuukautisia tai synnytyksen jälkeistä vuotoa. Mielenvikaisten, lasten ja matkustavaisten, naisten kuukautisten tai synnytyksen jälkeisen vuodon aikana ja vanhusten sekä imettävien tai raskaana olevien naisten ei tarvitse noudattaa paastoa.” Lapsille paastoaminen on vapaaehtoista, mutta jo nuoret henkilöt tulee käskeä paastoamaan.
Kansainvälisen kyselytutkimuksen (2012) mukaan melkein kaikki muslimit paastoavat. Ramadan-paastoon osallistuvien muslimien osuus oli 94–99 % kaikkialla muualla muslimimaissa paitsi entisen Neuvostoliiton alueella Keski-Aasiassa (66 %) ja Euroopassa Balkanilla (52 %).
Tilastojen mukaan islamilaiset terrori-iskut vähenevät ramadanin aikana muslimimaissa. Tutkimuksen mukaan ramadanin ajan intensiiviset uskonnolliset kokemukset voivat vähentää ihmisten tukea terrorismille.
Uskonnolliset perinteet

Ramadan on muslimille itsetutkiskelun ja itsehillinnän aikaa. Perimätiedon mukaan ramadanin ajaksi avataan Paratiisin portit, lukitaan Helvetin portit ja kahlitaan paholaiset.
Ramadanin viimeisten kymmenen yön joukossa on niin sanottu Laylat al-Qadr eli Voiman yö (suura 97). Perinteen mukaan silloin lausutut rukoukset ovat tuhansia kertoja ansiokkaampia kuin muina kuukausina. Juuri tuona yönä sanotaan Koraanin laskeutuneen alas profeetta Muhammedille. Oppineet eivät kuitenkaan ole yksimielisiä siitä, mikä yö on oikea. Esimerkiksi Abu Dawud antaa hadithin joka toteaa: ”Jumalan profeetta neuvoi: etsikää Voiman yötä seitsemän viimeisen päivän joukosta.” Al-Bukharin mukaan Voiman yö on joku kymmenen viimeisen ramadan-kuun päivän joukosta. Muhammedin vaimon Aišan mukaan profeetalla oli tapana vetäytyä rukoukseen (itikaf) kymmenen viimeisen päivän ajaksi Ramadan-kuussa joka vuosi elämänsä loppuun asti. Tämän jälkeen kaikki hänen vaimonsa jatkoivat tapaa. Voiman yön epätarkan ajoituksen takia monet ottavat viimeisinä päivinä vapaata työstä voidakseen rukoilla läpi yön. Rukoukset tuovat ansioita Paratiisiin pääsemiseksi.
Terveysvaikutukset

Vuorokaudessa paastotuntien määrä vaihtelee, mutta voi enimmillään olla 20 tuntia. Tällaisella päivärytmillä on haittansa. Yleisimmin havaitut terveydelliset ongelmat ovat elimistön kuivuminen, päänsärky, rytmihäiriöt ja huonovointisuus. Kuivuminen ja veritulppien riski kasvavat erityisen paljon kun paastotaan lämpimissä oloissa, mutta myös ruumiillinen työ tai liikunta lisäävät näiden riskiä. Ramadan voi todellisuudessa merkitä ruoan kulutuksen lisääntymistä, kun menetys otetaan takaisin illan tullen. Myös kognitiiviset suoritukset heikkenevät. Paastokuun aikana ihmiset ovat väsyneitä ja ärtyneitä. Joidenkin opettajien mukaan suomalaiset muslimiperheiden lapset voivat ramadankuussa olla väsyneitä eivätkä jaksa keskittyä tai opiskella. Jordanialaisen ekonomistin mukaan paastoaikana työn tuottavuus laskee jopa 35–60 prosenttia. Usein työtä tehdään vain aamupäivisin, ja väsymys ja huonotuulisuus haittaavat työntekijöiden keskittymistä.
Ramadan Suomessa

Nykyisin muslimeja asuu myös kaukana Lähi-idän leveysasteiden pohjois- tai eteläpuolella, missä päivän pituus vaihtelee voimakkaasti. Esimerkiksi Suomessa valoisa aika, joka periaatteessa pitäisi paastota, voi joskus kestää 74 päivää eli koko ramadanin yli. Monet muslimit paastoavat Suomessa siksi islamin pyhän kaupungin Mekan tai lähimmän muslimimaan eli Turkin auringon mukaan. Suomalaisista muslimeista vain osa viettää paastokuukautta kirjaimellisesti. Iso osa ei paastoa lainkaan.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen juhlapäivät: Ramadan kahdessa minuutissa Yle Areena. 21.12.2015. Video.
Aikataulu, joka osoittaa ramadanin pyhän kuukauden alkua vuosina 1938–2038 gregoriaanisen ja islamilaisen kalenterin mukaan.
Muslimit odottavat auringon laskeutumista aloittaakseen ruokailun ramadan-kuukauden aikana Kairossa.
Nainen lukee ramadanin aikana uskonnollista kirjaa kotonaan Kairossa.
ORP Żuraw

| ORP Żuraw |
| --- | --- |


Aluksen vaiheet
Rakentaja:  Stocznia Marynarki Wojennej, Gdynia
Kölinlasku:  1937
Laskettu vesille:  22. syyskuuta 1938
Palveluskäyttöön:  30. elokuuta tai 1. syyskuuta 1939
Poistui palveluskäytöstä:  15. lokakuuta 1971
Loppuvaihe:  romutettu 1981
Tekniset tiedot
Uppouma:  183 t
Pituus:  45 m
Leveys:  5,5 m
Syväys:  1,7 m
Koneteho:  2 × dieselmoottoria 1 050 hp
Nopeus:  17,5 solmua
Aseistus
Aseistus:  1 x 75 mm tykki 2 x 7,92 mm konekivääriä 20 x merimiinaa tai syvyyspommia
ORP Żuraw oli Puolan laivaston Jaskółka-luokan miinanraivaaja toisessa maailmansodassa.
Valmistus

Alus tilattiin Stocznia Gdynskalta (merivoimien telakka) Gdyniasta, missä köli laskettiin 1937. Alus laskettiin vesille 22. elokuuta 1938 ja valmistui joko 31. elokuuta tai 1. syyskuuta 1939.
Palvelus

Alus poistettiin palveluksesta 15. lokakuuta 1971 ja romutettiin 1981.
Noro

Sulamisvesien muodostama noro.
Noro on virtavesi, joka on pienempi kuin puro.
Määrittely

Noron ja puron ero on määritelty Suomen vesilaissa 2011. Noron valuma-alue on yleensä alle 10 neliökilometriä. Jos uomassa virtaa jatkuvasti vettä ja siellä liikkuu merkittävästi kalaa, kyseessä on puro, vaikka valuma-alue olisi pienempikin. Tärkein ero puroon on se, että noro jää kuivilleen säännöllisesti. Norossa myös virtaama on pienempi ja uoma vähäisempi. Eliölajisto on noroissa samantapaista kuin puroissa, mutta suuremmat eläimet kuten kalat ja ravut yleensä puuttuvat.
Norot pienvesinä

Yhdessä purojen, lampien, lähteikköjen, fladojen ja kluuvien kanssa norot luetaan pienvesiin.
Norot suhteessa vesistön määritelmään

Joki, puro ja noro ovat virtavesiä, mutta Suomen vesilain 2011 mukaan noro, toisin kuin puro ja joki, ei ole vesistö, vaikka se voikin olla vesilailla suojeltu vesiluontotyyppi.
Darling (vuoden 2007 elokuva)

| Darling |
| --- | --- |

Ohjaaja:  Johan Kling
Käsikirjoittaja:  Johan Kling
Tuottaja:  Fredrik Heinig
Kuvaaja:  Geir Hartly Andreassen
Valmistustiedot
Valmistusmaa:  Ruotsi
Ensi-ilta:  9. helmikuuta 2007
Kesto:  94 min
Alkuperäiskieli:  ruotsi
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Darling on Johan Klingin Ruotsissa ohjaama elokuva vuodelta 2007.
Juoni

Elokuva kertoo kahdesta työttömäksi jäävästä tukholmalaisesta. Eva (Michelle Meadows) on nuori muotikaupan myyjä, joka viihtyy keskustan rikkaiden seurapiireissä. Bernhard (Michael Segerström) on kuusikymppinen insinööri, josta ei olla työmarkkinoilla enää kiinnostuneita.
Rooleissa

| 0 | 1 | 2 |
| --- | --- | --- |
|  Michelle Meadows   | … |  Eva   |
|  Michael Segerström   | … |  Bernard   |
Aiheesta muualla

Rane Aunimo: Insinöörin ja primadonnan epätodennäköinen ystävyys. Uutispäivä Demari 24.9.2008.